**Upprifjun**

Setjið upp valmynd þar sem hægt er að velja úr verkefnum hér að neðan.

Hafið líka hætta möguleika í valmyndinni.

Ef valið er eitthvað annað en það sem er í valmynd koma skilaboðin „Ekki rétt val“ og valmyndin birtist aftur.

Forritið hættir ekki keyrslu fyrr en notandi velur að hætta.

**Verkefni 1 – listi fyrir tölur**

Hannið forrit sem tekur inn 7 tölur og setur þær inn í lista sem heitir talnalisti. Til að setja tölurnar í listann á að nota forlykkju.

* Síðan á forritið að finna út stærstu og minnstu tölu listans, meðaltal og summu.
* Raðið fylkinu upp eftir stærð talnanna, þá stærstu fremst
* Sýnið listann með því að nota FOR slaufu. Hafið semíkommu(-) á milli talnanna
* Að lokum skal koma fram hvaða tölur eru undir eða jafnt og 50,5 og hvað þær eru margar.

*Smá hjálp*

Hérna notið þið líka for-lykkju sem fer í gegnum allt fylkið og svo er if-skilyrðissetning þar sem athugar gildin í hverju og einu staki í listanum, hvort gildið sé undir eða jafnt og 50,5. Inn í if-blokkinni er viðkomandi tala birt og síðan counter sem telur hve oft farið er inn í hana. Það segir okkur síðan hve mörg stök eru undir eða jafnt og 50,5 eftir að komið er út úr lykkjunni.

**Verkefni 2 - Random-tölur**

Búið til forrit sem tekur inn 70 Randomtölur á bilinu 1-500 og setur þær inn í lista.

* Forritið á síðan að birta þessar tölur í 4 dálkum(fjórar tölur í línu) í þeirri röð sem þær koma inn.
* Forritið á að birta stærstu töluna og minnstu í listanum.
* Forritið á síðan að birta listann í öfugri röð 6 tölur í línu.
* Foritið á síðan að segja notandanum hvað margar tölur eru á bilinu 1-250 og 251-500.

**Verkefni 3 -Strengjalisti**

Hannið forrit sem tekur inn 5 nöfn og setur þau inn í strengjalista sem nefnist nafnalisti.

Til að setja nöfn inn í listann á að nota forlykkju.

Það á að vera hægt að birta nöfnin í stafrófsröð, birta nöfnin í öfugri stafrófsröð birta nafn eftir því númer hvaða nafn er valið. Notið nýja valmynd hér.

Setjið nöfnin í nýjan lista þegar valið er að birta nöfn í stafrófsröð eða öfugri stafrófsröð.

Valmyndin býður upp á að:

1. Birta nöfnin óraðað.
2. Raða nöfnunum í stafrófsröð og birta.
3. Raða nöfnunum í öfuga stafrófsröð og birta.
4. Birta eitt nafn eftir því hvaða númer 1-5 var valið.
5. Hætta í verkefni 3.

Þetta verkefni hættir ekki keyrslu fyrri en notandi velur að hætta í því.

**Verkefni 4 – Fjöldi teningakasta ákveðinn af notanda**

Hannið forrit sem spyr notanda hve oft hann vill kasta einum 6-hliða teningi, forritið framkvæmir síðan random teningakast og birtir niðurstöðu eins oft og notandinn bað um.

Síðan á forritið að birta hve oft hver tala kom upp, hvaða tala kom oftast upp og hvaða tala sjaldnast.

**Verkefni 5 –Skráning í áfanga**

Hannið forrit sem spyr notanda hve margir eru skráðir í hópinn FOR1TÖ05BU.

Þá spyr forritið um nöfn þátttakenda og setur í strengjalista. Raðið síðan listanum eftir stafrófsröð og birtið eitt nafn í línu .